SL Uradni list Evropske unije L 9/33

SKLEP št. 1/2008 PRIDRUŽITVENEGA SVETA EU-JORDANIJA

z dne 10. novembra 2008

o določitvi časovnega okvira za odpravo carin za izdelke iz Priloge IV k Pridružitvenemu sporazumu

(2009/20/ES)

PRIDRUŽITVENI SVET JE –

ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi (1) (v nadaljnjem besedilu „Pridružitveni sporazum“), podpisanega v Bruslju dne 24. novembra 1997, ki je začel veljati 1. maja 2002, in zlasti člena 6 in člena 11(5) Pridružitvenega sporazuma,

ob upoštevanju naslednjega:

(1) V skladu s Pridružitvenim sporazumom Skupnost in Jordanija v prehodnem obdobju, ki traja največ 12 let od začetka veljavnosti Pridružitvenega sporazuma, po določbah Pridružitvenega sporazuma in po Splošnem sporazumu o tarifah in trgovini iz leta 1994 postopoma vzpostavita območje proste trgovine.

(2) V skladu s Pridružitvenim sporazumom mora Pridružitveni svet režim, ki se uporablja za izdelke seznama industrijskih izdelkov s poreklom iz Skupnosti iz Priloge IV k Pridružitvenemu sporazumu, ponovno preučiti štiri leta po začetku njegove veljavnosti in obenem določiti časovni okvir za odpravo tarif za navedene izdelke.

(3) Evropska komisija in Jordanija sta izpogajali časovni okvir za odpravo tarif za izdelke iz Priloge IV k Pridružitvenem sporazumu –

SKLENIL:

Člen 1

Za uvoz izdelkov s poreklom iz Skupnosti v Jordanijo iz Priloge IV k Pridružitvenem sporazumu se uporablja časovni okvir za odpravo tarif iz člena 2 tega sklepa. Ta časovni okvir se uporablja z učinkom od 1. maja 2008.

Člen 2

1. Carine, ki se uporabljajo za uvoz izdelkov s poreklom iz Skupnosti v Jordanijo s seznama 1 iz Priloge k temu sklepu, se odpravijo v obdobju dveh let od 1. maja 2008. Za te izdelke z učinkom od 1. maja 2009 velja dajatev prost vstop. Odprava carin se izvede v skladu z naslednjim časovnim okvirom:

(a) 1. maja 2008 se tarifa zniža na 3 %;

(b) 1. maja 2009 se odpravi preostala tarifa.

2. Carine, ki se uporabljajo za uvoz izdelkov s poreklom iz Skupnosti v Jordanijo s seznama 2 iz Priloge k temu sklepu, se odpravijo v obdobju sedmih let od 1. maja 2008. Za te izdelke z učinkom od 1. maja 2014 velja dajatev prost vstop. Odprava carin se izvede v skladu z naslednjim časovnim okvirom:

(a) 1. maja 2008 se tarifa znižajo na 90 % osnovne dajatve;

(b) 1. maja 2009 se tarifa zniža na 80 % osnovne dajatve;

(c) 1. maja 2010 se tarifa zniža na 70 % osnovne dajatve;

(d) 1. maja 2011 se tarifa zniža na 60 % osnovne dajatve;

(e) 1. maja 2012 se tarifa zniža na 50 % osnovne dajatve;

(f) 1. maja 2013 se tarifa zniža na 40 % osnovne dajatve;

(g) 1. maja 2014 se odpravi preostala tarifa.

3. Carine, ki se uporabljajo za uvoz izdelkov s poreklom iz Skupnosti v Jordanijo s seznama 3 iz Priloge k temu sklepu, se ne odpravijo. Jordanski organi in Evropska komisija v Pododboru ES-Jordanija za industrijo, trgovino in storitve skupaj spremljajo razvoj uvoza piva (HS 2203) in vermuta (HS 2205) s strani Skupnosti v Jordanijo, da se oceni vsako pomembno zmanjšanje uvoza iz Skupnosti, ki je posledica prednostne obravnave drugih trgovinskih partnerjev. V primeru dokazanega bistvenega zmanjšanja uvoza piva in vermuta s strani Skupnosti jordanski organi in Evropska komisija pregledajo veljavne carine za navedena dva izdelka, da se odpravi ugotovljeno neravnovesje.

Člen 3

Ta sklep začne veljati na dan sprejetja v Pridružitvenem svetu.

V Bruslju, 10. novembra 2008 Za Pridružitveni svet Predsednik J.-P. JOUYET

(1) UL L 129, 15.5.2002, str. 3.